“Odlučeno je da će se iz proračunskih zaliha izdvojiti 7 milijuna i 600 000 kuna koje će se rasporediti Hrvatskoj vatrogasnoj zajednici koja će kasnije odlučiti o modalitetima daljnje raspodjele”, istaknuo je ministar unutarnjih poslova Davor Božinović nakon sastanka predsjednika Vlade RH Andreja Plenkovićas izaslanstvom Hrvatske vatrogasne zajednice u Banskim dvorima.

“Sa zahvalnošću smo primili ovu odluku Vlade RH od najave predsjednika Vlade o nagrađivanju i vatrogasaca. Dogovorili smo s predsjednikom Vlade da ćemo – Hrvatska vatrogasna zajednica skupa sa DUZS-om – ta sredstva podijeliti, odnosno dati onima koji su najzaslužniji i onima kojima je najpotrebnije”, rekao je predsjednik Hrvatske vatrogasne zajednice Ante Sanader.

Na pitanje koliko će tko točno dobiti, Sanader je rekao da će se novac dodijeliti prema kriterijima koje inače ima vatrogasna zajednica, “Naravno uvažavajući broj požara, prisustvo na požarima i aktivnost vatrogasaca”, naglasio je.

“Pilota ima 50, a vatrogasaca je sudjelovalo 10 000. Zajedno sa organizacijama na terenu donijet ćemo odluku. Ima mnogo vatrogasca, a vi ste svjedoci ovog ljeta, koji su rekli: ‘ne trebate mi dati niti kunu – kupimo opremu'”.

To će se dogovoriti individualno sa svim zajednicama. Već su danas zvali neki vatrogasci i tražili konkretno da se nabave neke stvari koje su njima potrebne”, istaknuo je.

Podijeli s prijateljima:

Tweet

WhatsApp

Email



Što vi mislite o ovoj temi?